2 ຄົນເສຍຊີວິດ ໃນເຫດແຜ່ນດິນໄຫວ ຢູ່ຍີ່ປຸ່ນ
2 ຄົນເສຍຊີວິດ ແລະ 100 ຄົນບາດເຈັບ ໃນເຫດແຜ່ນດິນໄຫວ ຢູ່ປະເທດຍີ່ປຸ່ນ
ເຈົ້າໜ້າທີ່ກ່າວວ່າ ແຜ່ນດິນໄຫວທີ່ຕິດຕາມມາຂະໜາດ ແຮງໄດ້ສັ່ນສະເທືອນປະເທດຍີ່ປຸ່ນ ໃນຕອນແລງຂອງວັນ ພະຫັດວານນີ້ເຮັດໃຫ້ມີຜູ້ເສຍຊີວິດຢ່າງນ້ອຍ 2 ຄົນແລະ ໄດ້ຮັບບາດເຈັບອີກປະມານ 100 ຄົນ ແຜ່ນດິນໄຫວທີ່ມີຄວາມແຮງແທກໄດ້ 7 1 ເຮັດໃຫ້ໂຮງ ໄຟຟ້າຫຼາຍໆແຫ່ງ ໄດ້ຮັບຄວາມເສຍຫາຍ ແລະພາໃຫ້ມີ ການເຕືອນໄພສຸນາມິແຕ່ໄດ້ຖືກຍົກເລີກໃນເວລາຕໍ່ມາ ບໍລິສັດໄຟຟ້າໂຕກຽວກ່າວວ່າບໍ່ມີຮ່ອງຮອຍໃດໆສະແດງ ໃຫ້ເຫັນວ່າແຜ່ນດິນໄຫວດັ່ງກ່າວນີ້ໄດ້ສ້າງບັນຫາໃໝ່ເພີ່ມ ຕື່ມໃຫ້ແກ່ໂຮງໄຟຟ້ານິວເຄລຍ Fukushima ທີ່ໄດ້ຮັບ ຄວາມເສຍຫາຍຢູ່ແລ້ວນັ້ນ ພວກຄົນງານຢູ່ທີ່ໂຮງໄຟຟ້າ ໄດ້ພາກັນເຂົ້າໄປຢູ່ໃນບ່ອນຫຼົບໄພທັນທີຫຼັງຈາກແຜ່ນ ດິນໄຫວຊຶ່ງໄດ້ເກີດຂຶ້ນຫຼັງຈາກ 11 ໂມງເຄິ່ງໃນຕອນ ກາງຄືນ ເຈົ້າໜ້າທີ່ຄົນນຶ່ງຈາກອົງການຄຸ້ມຄອງອຸດສາຫະກຳນິວເຄລຍແລະຄວາມປອດໄພຂອງຍີ່ປຸ່ນ ກ່າວວ່າ ການປໍ້າຫຼືຊີດທາດໄນໂຕຣເຈັນແລະນໍ້າແບບສຸກເສີນ ເຂົ້າໃສ່ເຕົາແຍກນິວເຄລຍທີ່ ຮ້ອນເກີນຂອບເຂດຈົນເປັນອັນຕະລາຍທີ່ໂຮງໄຟຟ້າ Fukushima ຍັງດຳເນີນຕໍ່ມາຢູ່ ໄກໆ ຂະນະທີ່ພວກຄົນງານຖືກຍົກຍ້າຍອອກໄປນັ້ນ